Šantala Šodē de Silana

Šantala Šodē de Silana (;  Versaļa —  Grasa) bija Francijas starptautiskā lielmeistare šahā (1990).

 Biogrāfija 
Šahu iemācījusies spēlēt deviņu gadu vecumā. 1932. gadā piedalījusies savā pirmajā Francijas sieviešu šaha čempionāta finālā. 1936. gadā uzvarējusi Francijas sieviešu šaha čempionātā.Le championnat de France féminin 1939. gadā apprecējusies ar Bernardu Šodē un pārcēlusies uz dzīvi Marokā. Otrā pasaules kara laikā 1942. gadā ģimene atgriezusies Francijā.

1949.-1950. gadumijā Maskavā pārstāvējusi Franciju Pasaules sieviešu šaha čempionātā, kurā labi startējusi, atrodoties starp līderiem, taču turnīra finišā nogurusi un ieņēmusi 7. vietu.1949-50 Title Tournament Turpmākajos gados, neraugoties uz to, ka bijusi četru bērnu māte, trīs reizes piedalījusies Pasaules šaha čempiones izcīņas ciklu pretendentu turnīros: 1952. gadā bijusi 9. vietā,1952 Candidates Tournament 1955. gadā palikusi 12. vietā, bet 1961. gadā atkal ierindojusies 12. vietā.1961 Candidates Tournament

Bijusi pazīstama kā viena no pirmajām šahistēm, kas piedalījusies spēcīgos vīriešu turnīros. 1947. gadā debitējusi Francijas vīriešu šaha čempionāta finālā, kurā ieņēmusi 7. vietu. 1951. gadā Francijas vīriešu šaha čempionātā izcīnījusi 3. vietu, kas joprojām ir labākais sievietes sasniegums šajos čempionātos.Vichy 1951 - 27ème championnat de France Pārstāvējusi Francijas komandu Pasaules šaha olimpiādēs, kurās 1950. gadā bijusi vīriešu komandas sastāvā, kļūstot par pirmo sievietu, kas piedalījusies vīriešu šaha olimpiādēs,OlimpBase :: Men's Chess Olympiads :: Chantal Chaudé de Silans bet 1957. gadā - sieviešu komandas sastāvā.OlimpBase :: Women's Chess Olympiads :: Chantal Chaudé de Silans

1970. gadā kļuvusi par Parīzes šaha kluba  Caïssa prezidenti un vadījusi šo klubu vairāk nekā 30 gadus. Šajā laikā klubā izauguši vairāki perspektīvi jaunie šahisti, no kuriem pazīstamākais ir viens no vadošajiem Francijas šaha lielmeistariem Žoels Lotjē.

Par panākumiem turnīros FIDE 1950. gadā Šodē de Silanai kā vienai no pirmajām piešķīra starptautiskās meistares (WIM), bet 1990. gadā - starptautiskās lielmeistares (WGM) goda nosaukumu.

 Atsauces 

 Ārējās saites 

Kategorija:1919. gadā dzimušie
Kategorija:2001. gadā mirušie
Kategorija:Ivelīnā dzimušie
Kategorija:Francijas šahisti